Covid-19-statistieke: Positiwiteitskoers stygArgieffoto (Foto: Emmanuel Croset/AFP) Die Nasionale Instituut vir Oordraagbare Siektes (Nios), het Donderdagaand die jongste Covid-19-statistieke vir Suid-Afrika bekendgemaak. Altesaam 12 979 nuwe gevalle is aangemeld wat ŉ positiwiteitskoers van 28.1% verteenwoordig. Dit bring die totale gevalle op 3 446 532 te staan. Nog 126 sterftes is sedert die vorige verslag aangemeld en dit bring die dodetal op 91 061 te staan. Minstens 21 187 864 toetse is reeds gedoen. Die meeste van die nuwe gevalle wat sedert die vorige verslag aangemeld is, is van KwaZulu-Natal (27%), gevolg deur die Wes-Kaap (26%). Gauteng verteenwoordig 17%, die Oos-Kaap 12%, die Vrystaat 5%, Noordwes 4% en Limpopo, Mpumalanga en die Noord-Kaap elk 3%. Sedert die vorige verslag was daar ŉ toename van 472 hospitaal-opnames. Daar is tans 9 379 Covid-19-pasiënte in 666 staat- en privaat hospitale. Altesaam 3 159 143 persone (91,7%) het reeds herstel. Altesaam 27 955 112 dosisse entstof is reeds toegedien. Provinsiale statistiek: Sterftes en persone wat herstel het: